Lav et referat af nedenstående tekst:

Tekst:
Den nordjyske fodboldspiller Joakim Mæhle havde en travl weekend. Atalanta-spilleren var hjemme i det nordjyske, og han nåede både at være med til lørdagens store karneval i Aalborg, og fredag trænede han med sin tidligere klub AaB, inden han søndag så dem tabe til Viborg på Aalborg Portland Park. Det blev selvfølgelig mest til et besøg hjemme hos forældrene i Østervrå og de gamle kammerater fra byen, hvor Joakim med sin far som træner trådte sine første fodboldstøvler. - Der er en del ting, der skal klares, når man er hjemme. Så det har været dejligt at være hjemme hos ”de gamle” i Østervrå, få pulsen lidt ned og slappet af med familie og venner, siger Joakim Mæhle. På den store scene til karnevallet Han glemmer ikke, hvor han kommer fra, og han har stadig fødderne solidt plantet i det nordjyske og benytter hver lejlighed til at besøge hjembyen. Og derfor var det også helt naturligt, at Joakim Mæhle og det faste “slæng” fra hjembyen var med i optoget til det store karneval i Aalborg, hvor han på et tidspunkt var på den store scene sammen med den kendte danske DJ-stjerne Faustix. - Der skal lidt humør på en gang imellem, så vi røg lige en tur til karneval, siger Joakim Mæhle med et grin. Med til AaB-træning Landsholdsspilleren glemmer bestemt heller ikke sin gamle klub AaB. Så han var med til træningen med sine tidligere holdkammerater forud for kampen mod Viborg søndag, og det blev til et glædeligt gensyn med mange af de spillere, Joakim Mæhle spillede med i AaB. I dag mandag er det nogle helt andre spillere Joakim Mæhle skal træne med, når det danske fodboldlandshold møder ind til forberedelse og træning i København de næste 10 dage, der byder på fire landskampe. - Jeg ser meget frem mod de fire landskampe. Det er ikke så lang forberedelsestid, vi har inden dette års VM-slutrunde. Der er kun få hele træningsdage tilbage, hvor vi kan træne fuldt igennem, siger Joakim Mæhle. Se længere interview med Joakim Mæhle, hvor han også forholder sig til, hvor længe han forventer at blive i Atalanta:

Referat:
Joakim Mæhle var en tur hjemme i det nordjyske, inden han mandag tager til landholds-samling i København.